open-index/open-wikipedia-markdown huggingface dataset:
Patriarg Nikon van Moskou

**Patriarg Nikon** (Russies: Ни́кон; Oudslawies: Нїконъ) is op 7 Mei 1605 gebore as **Nikita Minin** (Никита Минин) en was ’n Russiese geestelike. Hy was van 1652 tot 1666 die sewende patriarg van die Russies-Ortodokse Kerk. In 1667 het hy ’n skeuring (Russies: раскол; *raskol*) in die kerk gebring met sy hervormings. 

## Agtergrond 
In 987 het grootprins Wladimir I van Kiëf die Christelike geloof aanvaar nadat die Oosters-Ortodokse gebruike van die Bisantynse kerk hom beïndruk het. Rusland het die dienste, evangelie, sakramente en rites van die Ortodokse Kerk aangeneem. 

Teen die middel van die 17de eeu het Griekse en Russiese kerkamptenare, insluitend patriarg Nikon, agtergekom daar is verskille tussen gebruike in die Russiese en die res van die Ortodokse kerke. Hulle het tot die gevolgtrekking gekom dat die Russiese Kerk rites ontwikkel het wat verskil van die oorspronklike Ortodokse Kerk. 

## Skeuring 
Nikon, wat ondersteun is deur tsaar Aleksei, wat van 1645 tot 1676 regeer het, het in 1652 ’n sinode saamgestel om Russiese en Griekse liturgiese boeke met mekaar te vergelyk. In 1666 het ’n tweede sinode van patriarge en biskoppe die hervormings bekragtig. 

’n Skeuring het gevolg en dit was die ontstaan van die *Raskolniki*, wat later bekend geraak het as die Ougelowiges. Onder leiding van aartspriester Awwakoem Petrof (1620 of 1621 tot 1682) het die Ougelowiges alle kerkhervormings in die openbaar verwerp. Die aktiefste lede is gearresteer en verskeie van hulle, onder andere aartspriester Awwakoem, is in 1682 tereggestel. 

## In onguns 
Nadat die verhouding tussen patriarg Nikon en tsaar Aleksei versleg het, het Nikon Moskou verlaat en gedink die tsaar sou hom bedink en Nikon vra om weer patriarg te word. Dit het egter nie gebeur nie en eindelik is Nikon op die konsilie van 1666-1667 van sy amp onthef en verban. 

Patriarg Nikon is steeds ’n omstrede persoon. Hy word deur sommige beskou as die oorsaak van die skeuring in die Russies-Ortodokse Kerk, terwyl ander meen hy is onregverdig behandel en hom loof vir sy politieke insig en daadkrag.

## Sien ook 
* Ougelowiges

## Verdere leesstof 
* Makarios: *Patriarg Nikon.* Moskou, 1881 {ru}
* Paul Meyendorff: *Russia, Ritual, and Reform. The Liturgical Reforms of Nikon in the 17th century*. St. Vladimir’s Seminary Press, Crestwood, NY 1991. 
* Olga B. Strakhov: *The Byzantine Culture in Muscovite Rus. The Case of Evfimii Chudovskii (1620–1705)*. Böhlau, Köln 1998. 
* S.V. Lobatsjef: *Patriarg Nikon.* Sint Petersburg, Iskoesstwo-SPB 2003. 

## Eksterne skakel 
*World Culture Encyclopedia - Ougelowiges
Slag van Vukovar

duimnael|links|'n Kroatiese meisie wag daarop dat VN-troepe haar in veiligheid bring. Serwiese moordbendes het Kroatiese burgers in Vukovar wreedagtig vermoor en hul lyke ten toon gestel
Die **Slag van Vukovar** was 'n 87-dag beleg van Vukovar in Oos-Kroasië deur die sogenaamde "Joego-Slawiese Volksleër", ondersteun deur verskeie paramilitêre troepe van Serwië, tussen Augustus en November 1991. 

Voor die Kroatiese Vryheidsoorlog was die Barokstad 'n welvarende, etnies gemengde gemeenskap van Kroate, Serwiërs, en ander etniese groepe. In 1990 het die veelvuldige kulturele verskille tussen Westers-gesinde  Rooms-Katolieke Kroate en russofiele Ortodokse Serwiërs uitgemond in 'n nasionalistiese beleid aan weerskante van die grens- en breuklyn tussen die twee volke wat dekades lank in 'n kunsmatige staat Joego-Slawië verenig was - onder president Franjo Tudjman in Kroasië en die Serwiese leier Slobodan Milosevic in Serwië.

Dit het aanleiding gegee tot 'n gewapende opstand van Kroatiese Serwiërs wat deur die Serwiese régime en paramilitêre groepe ondersteun is. Soos die Kroatiese Serwiërs beslag gelê het op die Serwies-bevolkte gebiede van Kroasië, het die Joego-Slawiese Volksleër begin om in te gryp ten gunste van die rebellie. Konflik het in die Oos-Kroatiese streek van Slavonië uitgebreek in Mei 1991. In Augustus het die Serwiese Volksleër 'n volskaalse aanval teen Kroaties-beheerde grondgebied in Oos-Slavonië geloods, insluitend Vukovar.

## Verdere leesstof 
* *Psyciatric Genocide*. In: *Freedom Magazine*, Mei 1993, gepubliseer deur die *Church of Scientology International*
Türk Telekom Arena

**Türk Telekom Arena**, ook genoem **Aslantepe Stadion** (voorheen *Seyrantepe Stadion*), is die nuwe sokkerstadion van Galatasaray in Istanboel wat vanaf 2007 tot 2010 gebou is.
Nic de Jager

**Nic de Jager** is 'n Suid-Afrikaanse omroeper en akteur.

Hy is gebore in Somerset-Wes in die Kaapprovinsie, op 28 Oktober 1940, het grootgeword in Stellenbosch en gestudeer aan die Universiteit van Pretoria. Hy het van 1966 tot 1974 as omroeper en regisseur vir die Afrikaanse Diens van die SAUK gewerk voordat hy 'n vryskutvervaardiger, regisseur en akteur geword het.

Hy verwerf bekendheid in 1981 vir die rol van *Jack Hind* in die komedie *The Gods Must Be Crazy*. Hy is ook bekend vir sy optrede in Suid-Afrika se eerste TV-drama, *Dubbele Alibi*, wat op die eerste aand van TV-uitsendings in Suid-Afrika op 5 Januarie 1976 gebeeldsend is. Hy speel ook in die eerste Afrikaanse TV-reeks, *Dokter Dokter*. Hy was in Paul Roos Gimnasium op skool.

## Filmografie 
#### Rolprente 
* *Petticoat Safari* 1968
* *Die Geheim van Nantes* as Pierre du Mont, 1969
* *Geluksdal*, 1974
* *Die Square*, 1975
* *Olie Kolonie*, 1975
* *The Gods Must Be Crazy* as Jack Hind, 1980

TV-optredes:
* *Dubbele Alibi*, die heel eerste Afrikaanse TV-drama, 1976
* Nuusleser, 1976 - 1987
* *Arsenaal* as Eittel Niemoller, 2002
* *Dokter Dokter*, die heel eerste Afrikaanse TV-reeks.
* *Egoli: Plek van Goud*
* *Geraldina die Tweede*: Claudius
* *Vallei van Sluiers*: Con
* *Uit die Wakis*, Aanbieder

Regie:
* *Luglokval*, 1979
* *Die Vlakte duskant Hebron*
* *1945*

## Verwysings 
## Eksterne skakels 
*
Patriarg Kirill van Moskou

**Patriarg Kirill** (Russies: Кирилл) is die Russies-Ortodokse patriarg van Moskou en die hele Rusland (Патриарх Московский и всея Руси, *Patriarch Moskofski i Wseja Roesi*). Hy is op 20 November 1946 in Leningrad gebore as **Wladimir Michailowitsj Goendjajef** (Владимир Михайлович Гундяев).

Op 3 April 1969 het hy ’n monnik geword en op 1 Junie 1969 ’n priester. In 1970 het hy professor van dogmatiese teologie aan die Geestelike Akademie in Leningrad geword, waar hy van 1974 tot 1983 rektor was. In 1977 het hy aartsbiskop van Wiborg geword en in 1988 van Smolensk en Kaliningrad. Nadat hy hoof van die Kerk se departement van buitelandse betrekkinge was, is hy aangestel as plaasvervanger van patriarg Aleksi II, wat op 5 Desember 2008 oorlede is. Hy is op 27 Januarie 2009 tot patriarg verkies.

## Eksterne skakels 
* Biografie 
* Biografie
Murray Janson

**Murray Janson** (18 Julie 1928 - 23 Mei 2002) was ’n Suid-Afrikaanse teoloog.  Hy was ’n professor in Teologie aan UNISA.  Hy was ook ’n leraar van die Nederduits Gereformeerde gemeente Lynnwood in Pretoria.  Verder het hy ’n briewerubriek, *Sake van die Hart*, in die Huisgenoot, ’n gewilde Suid-Afrikaanse tydskrif, behartig waarin mense veral sielkundige vrae aan hom kon stel.

## Verwysings
Croydon

**Croydon** kan na een van die volgende verwys: 

* Croydon, 'n voorstad van Kemptonpark, op die Oos-Rand, Gauteng.
* Croydon, 'n groot dorp en kommersiële sentrum in die Suid-Londense bestuursgebied Croydon.
* Croydon-lughawe, Londen, Engeland. Gesluit in 1959.
* Croydon, 'n dorpie in die Morgan County van Utah in die VSA.
* Verskeie ander plekke oor die wêreld.
Croydon, Gauteng

**Croydon** is 'n voorstad in suidwestelike Kemptonpark, in die Oos-Rand, Gauteng. Volgens die 2011-sensus het Croydon 'n bevolking van 5&nbsp;223 gehad.
Groter Concepción

Die **Groter Concepción** (Spaans: *Gran Concepción*) is 'n metropolitaanse gebied rondom die stad van Concepción, saam met 9 ander stede wat die primêre kommersiële sentrum in die VIII-streek van Chili vorm.

## Sien ook 
### Stede 
* Concepción
* Talcahuano
* San Pedro de la Paz
* Penco
* Hualpén
* Hualqui
* Chiguayante
* Coronel
* Lota
* Tomé

## Eksterne skakels 
* Gran Concepción por Nicolás Tugas
* Infome del INE, *Chile: Ciudades, Pueblos, Aldeas y Caseríos*. 2005 (PDF & ZIP)
Nadir

duimnael|regs|300px|Die *senit* en *nadir* van 'n waarnemer.

Die **nadir** (van Arabies نظير *nathir*, "teenoorgesteld") is in sterrekunde die punt reg teenoor die senit, en dus die punt reg onder die waarnemer. Die senit, daarenteen, is reg bo die waarnemer se kop.
USA Today

[duimnael|regs|300px|Die *USA Today* se hoofkantoor in McLean, [Virginië.]]

***USA Today*** is 'n Amerikaanse dagblad wat deur *Gannett Company Inc.* gepubliseer word. Met 'n oplaag van 159&nbsp;233	middel 2022 is dit die derde grootste koerant van die Verenigde State. Die koerant is in 1982 gestig as alternatief vir die kleurlose koerante van die tyd. Een van die koerant se kenmerke is dat dit baie diagramme en foto's bevat.

## Eksterne skakels 
* www.usatoday.com
The Wall Street Journal

duimnael|regs|300px|President Putin met Karen Elliott, 'n korrespondent van die *Wall Street Journal*.

***The Wall Street Journal***, afgekort *WSJ*, met bynaam *The Journal*, is 'n invloedryke internasionale dagblad wat sedert 8 Julie 1889 in New York Stad gepubliseer word. Die koerant het vir verskeie jare die grootste sirkulasie van al die koerante in die Verenigde State gehad, maar tans is hy tweede na die *USA Today*. Die gemiddelde daaglikse oplae beloop 2&nbsp;062&nbsp;312 eksemplare (in 2006). Die koerant behoort aan *Dow Jones & Company*.

## Eksterne skakels 
* www.wsj.com
Hervormingsdag

[duimnael|'n Pamflet wat ter geleentheid van die honderdste jaardag van [Martin Luther se hervorming versprei is]]

**Hervormingsdag** (Duits: *Reformationstag*) is 'n kerklike feesdag wat deur Evangelies-Lutherse Christene in Duitsland op 31 Oktober ter herdenking van die kerkhervorming deur Martin Luther gevier word. Op 31 Oktober 1517 het Luther sy geloofsbelydenis in 95 stellings aan die deur van die slotkerk te Wittenberg vasgespyker.

[duimnael|links|upright|Portret van [Martin Luther deur Lucas Cranach die Ouere, 1528]]
In Switserland word die eerste Sondag in November as Hervormingsdag gevier. Ondanks dié land se gereformeerde belydenis het ook die Switserse Hervormingsdag die hervorming in Wittenberg as godsdienstig-geskiedkundige agtergrond.

## Openbare vakansiedag 
duimnael|Deelstate in Duitsland met Hervormingsdag as openbare vakansiedag
Hervormingsdag is 'n openbare vakansiedag in die Duitse deelstate Brandenburg, Bremen, Hamburg, Mecklenburg-Voorpommere, Nedersakse, Sakse, Sakse-Anhalt, Sleeswyk-Holstein en Thüringen. In Baden-Württemberg is dit 'n skoolvakansiedag. In ander deelstate met Evangelies-Lutherse bevolkings geniet Hervormingsdag 'n besondere wetlike status as "stille herdenkingsdag". Ter geleentheid van die Protestantse Hervorming se 500ste herdenking op 31 Oktober 2017 was die Hervormingsdag in die hele Duitsland 'n openbare vakansiedag.

Buite Duitsland word Hervormingsdag in Slowenië en Chili as openbare vakansiedag gevier. Vir gereformeerde kerke in Switserland is die eerste Sondag in November (dus die eerste Sondag ná 31 Oktober) 'n godsdienstige feesdag. In Oostenryk, 'n land met 'n oorwegend Rooms-Katolieke bevolking, word Hervormingsdag nie amptelik gevier nie. Nogtans is dit 'n skoolvakansiedag vir Lutherse leerders, en ook Lutherse werknemers mag aan kerkdienste deelneem.

## Verwysings 
## Verdere leesstof 
*  Barry Stephenson: *Performing the Reformation. Public Ritual in the City of Luther*. Oxford University Press, 2010, .
*  Rainer Marquard: *Reformationstag – evangelisch und ökumenisch*. Vandenhoeck & Ruprecht, Göttingen 1997, .

## Eksterne skakels 
*
Republiek Nowgorod

Die **Republiek Nowgorod** (Russies: Новгородская республика; *Nowgorodskaja respoeblika*) was ’n groot Middeleeuse Russiese stadstaat wat tussen die 12de en 15de eeu gestrek het van die Oossee tot die Oeralgebergte, met die stad Nowgorod as middelpunt. Inwoners het daarna verwys as "Meester Nowgorod die Grote" (Господин Великий Новгород).

## Geskiedenis 
duimnael|links|250px|’n Mark in Nowgorod, deur Apollinari Wasnetsof (1856–1933).
duimnael|links|150px|Die Middeleeuse mure van Nowgorod het talle aanvalle weerstaan.
Die stad was eers die hoofstad van die eerste Russe, totdat die heerser, Oleg, die stad Kiëf verower en die staat Kiëf-Roes gestig het. Nowgorod was daarna deel van Kiëf-Roes, maar het geleidelik ontwikkel tot ’n magtige streekhoofstad wat in ’n groot mate onafhanklik was.

In 1136 het die inwoners hul prins van die troon gesit en het daarna self prinse genooi om oor hulle te regeer. Hierdie datum word beskou as die tradisionele begin van die Republiek Nowgorod. Oor die volgende twee eeue het die stad ’n hele aantal prinse uitgenooi en ontslaan, maar die amp is nooit afgeskaf nie en ’n paar magtige prinse, soos Aleksander Nefski, het oor die stad regeer ongeag die wense van die inwoners. Die stadstaat het die grootste deel van Europa se noordooste beheer, van grondgebied oos van die hedendaagse Estland tot by die Oeralgebergte, wat dit een van die grootste state in Middeleeuse Europa gemaak het, hoewel ’n groot deel daarvan yl bevolk was.

Een van die belangrikste mense in Nowgorod was die burgemeester (*posadnik*), ’n amptenaar wat gekies is deur ’n vergadering (*wetsje*) van die stad se adel (bojare).  Die aartsbiskop van Nowgorod was ook ’n belangrike figuur wat die mag met die bojare gedeel het. Die stad se presiese politieke grondwet en die presiese samestelling van die *wetsje* is egter nie bekend nie.

Nowgorod het deur die Middeleeue kultureel vooruitgegaan. ’n Groot aantal dokumente wat op berkebas geskryf is, is opgegrawe en dit kan dui op ’n hoë geletterdheidsyfer. Dit is hier waar die oudste Slawiese boek noord van Macedonië (die Nowgorod-kodeks) geskryf en die oudste inskripsie in ’n Finse taal (Berkebasbrief no. 292) gevind is.

Nowgorod is nooit verower tydens die Mongoolse inval in Kiëf-Roes nie. Die Mongoolse leër het 100&nbsp;km van die stad af omgedraai, waarskynlik omdat die moerasland om die stad die Mongoolse bevelvoerders afgeskrik het.

## Die val van Nowgorod 
Nowgorod het sy onafhanklikheid verloor weens sy onvermoë om sy groot bevolking te voed. Dit was van die Wladimir-Soezdal-streek afhanklik vir graan. Die hoofstede in die gebied, Moskou en Twer, het dié afhanklikheid gebruik om beheer oor Nowgorod te kry. Ivan III het die stad in 1478 eindelik by die Grootprinsdom van Moskou ingelyf.

## Verwysings 
: *20px|linksHierdie artikel is vertaal vanuit die Engelse Wikipedia*

## Eksterne skakels 
* Infoplease: Nowgorod se geskiedenis
* Die val van Nowgorod die Grote
SC Genemuiden

**SC Genemuiden** is 'n amateursokkerspan in die Nederlandse stad Genemuiden, wat in die Saterdag-Topklasse speel.

## Erelys 
* **KNVB-Beker vir amateurs (1)**
: 2005
Patriarg Job van Moskou

**Job** (Russies: Иов, *Iof*; 2de kwart van die 16de eeu - 19 Junie 1607) was die eerste Russies-Ortodokse patriarg van Moskou en die hele Rusland.

## Lewe 
Sy geboortenaam was Ioann (Иоанн), die Oudslawiese vorm van Iwan. Hy het teen sy pa se wens in ’n monnik geword op sy geboortedorp, Staritsa, en die naam Job aangeneem. In 1566 het hy die ab van die plaaslike klooster geword met die hulp van Iwan die Verskriklike, wat op Staritsa gewoon het tydens sy skrikbewind bekend as die Opritsjnina.

In 1571 is Job na Moskou verplaas waar hy die ab van twee kloosters geword het voor hy in 1581 biskop van Kolomna geword het. Hy het die aandag getrek van Boris Godoenof tydens die bewind van tsaar Fjodor I en is aangestel as aartsbiskop van Rostof en in 1589 patriarg van Moskou en die hele Rusland nadat die patriarg van Konstantinopel ’n patriargaat in Rusland gestig het. Hy het ’n groot rol gespeel om Boris Godoenof op die troon te kry.

Hy het gehelp met die heiligverklaring van Russiese heiliges en het die bou van nuwe katedrale en kloosters in die pas verowerde Astrachan en Siberië gesteun.

## In onguns 
Ná Boris Godoenof se dood in 1605 het hy geweier om Vals Dmitri I te aanvaar as die seun van Iwan die Verskriklike en dus nuwe tsaar van Rusland. Hy het Dmitri kwaai gekritiseer en is as verraaier na sy ou klooster in Staritsa verban waar hy in 1607 dood is. Die Russies-Ortodokse Kerk het hom in 1989 tot heilige verklaar.
Patriarg Aleksi II van Moskou

**Aleksi II** of gelatiniseer **Alexius II** (Russies: Алексий II; Tallinn, Estland, 23 Februarie 1929 – Peredelkino, 5 Desember 2008) was van 10 Junie 1990 tot 5 Desember 2008 patriarg van Moskou en die hele Rusland. Hy het patriarg Pimen opgevolg.

Hy is gebore as **Aleksei Michailowitsj Ridiger** (Алексей Михайлович Ридигер) as die seun van die Russies-Ortodokse priester Michail Aleksandrowitsj Ridiger en sy vrou, Jelena Iosifowna Pisarewa. 

Hy het in 1950 ’n priester geword, in 1961 ’n biskop met die naam Aleksi, in 1964 ’n aartsbiskop en in 1968 metropoliet toe hy net 39 jaar oud was. 

Op 10 Junie 1990 is hy verkies tot die Russies-Ortodokse Kerk se patriarg van Moskou en die hele Rusland. Ná die verbrokkeling van die Sowjetunie het die Kerk sterk onder hom gegroei.

Hy het in die laaste paar jaar van sy lewe aan hartkwale gely. Hy is op 5 Desember 2008 op 79-jarige leeftyd oorlede en is opgevolg deur patriarg Kirill, eers as locum tenens van 6 Desember van daardie jaar af en toe patriarg van 1 Februarie 2009 af. 

## Eksterne skakels 
* Biografie van Aleksi II
*
Ignatius van Moskou

[duimnael|links|Laaste oomblikke van [Vals Dmitri I van Rusland|Vals Dmitri I toe samesweerders die Kremlin bestorm]]
**Ignatius** (Russies: Игнатий, Grieks: Ιγνάτιος; 1540–1620) was ’n Russies-Ortodokse biskop van Griekse afkoms wat in 1605-1606 die tweede patriarg van Moskou en die hele Rusland was. Sy status word egter nou betwis en hy word dikwels uitgelaat uit die lys van patriarge van Moskou.

Ignatius het in 1595 na Rusland gekom as deel van ’n kerksending van die patriarg van Konstantinopel. Hy het deelgeneem aan die kroning van Boris Godoenof as tsaar. Ná Godoenof se dood het hy Vals Dmitri I gesteun. Op 30 Junie 1605 is hy verkies tot patriarg in die plek van die verbanne patriarg Job. Hy het Vals Dmitri op 21 Julie 1605 as tsaar gekroon.

Ná die sluipmoord op Vals Dmitri I het tsaar Wasili IV Ignatius in aanhouding na die Tsjoedof-klooster gestuur. In 1610 het Ignatius Vals Dmitri II gesteun. In 1611 is hy bevry en het hy na Pole gegaan en hom toe in Wilno (Vilnius) gevestig. Daar het hy hom beheer tot Griekse Katolisisme.

Weens sy kroning van Vals Dmitri I en bekering tot Katolisisme word sy status as patriarg vandag dikwels betwis, hoewel dit nie in sy tyd ’n kwessie was nie.

## Eksterne skakels 
* Profiel by Drevo-info.ru Site
Saundershoogte

**Saundershoogte** is 'n nedersetting in die westelike Vrystaat, Suid-Afrika en is een van die dorp Jacobsdal se "townships". Tydens die apartheidera was Saundershoogte waar Jacobsdal se kleurlinge gewoon het. Swartes het in Ratanang gewoon. Volgens die 2001-sensus het Saundershoogte 'n bevolking van 1&nbsp;224 gehad, waarvan 856  (69,9%) kleurlinge was.

## Sien ook 
* Lys van dorpe in Suid-Afrika

## Verwysings
Daily Telegraph

duimnael|regs|300px|In 1882 verhuis *The Daily Telegraph* na Fleet Street, soos hier uitgebeeld in die *Illustrated London News*.

***The Daily Telegraph***, aanlyn bekend as ***The Telegraph***, is 'n nasionale Britse dagblad wat in Londen deur die *Telegraph Media Group* uitgegee word en oor die hele Verenigde Koninkryk en internasionaal versprei word. Dit is in 1855 deur Arthur B. Sleigh as die *Daily Telegraph & Courier* gestig.

Die *Telegraph* word as 'n rekordkoerant beskryf en het oor die algemeen 'n internasionale reputasie vir gehalte, dit word beskou as een van die wêreld se "groot titels". Vooroordeelbeoordelingsplatform Allsides klassifiseer die koerant as regs-leunend in politiek. Dit is in 2015 met £30&nbsp;000 beboet omdat dit 'n "ongevraagde e-pos aan honderdduisende intekenare gestuur het en hulle aangespoor het om vir die konserwatiewes te stem."

Die slagspreuk van die koerant, "Was, is en sal wees*"*, verskyn op die redaksionele bladsye en verskyn sedert 19 April 1858 in elke uitgawe van die koerant. Die koerant het in Desember 2018 'n daaglikse sirkulasie van 363&nbsp;183 gehad, nadat dit afgeneem het van 1,4 miljoen in 1980. Sy susterkoerant *The Sunday Telegraph*, wat in 1961 begin is, het vanaf Desember 2018 'n sirkulasie van 281&nbsp;025 gehad. Die Telegraph het die grootste sirkulasie vir 'n breëbladsykoerant in die Verenigde Koninkryk en die sesde grootste sirkulasie van enige Britse koerant vanaf 2016. Die twee susterkoerante word afsonderlik bedryf, met verskillende redaksionele personeellede, maar daar is kruisgebruik van artikels . Artikels wat in een van die twee gepubliseer word, kan op die *Telegraph Media Group* se telegraph.co.uk-webwerf gepubliseer word, onder die titel *The Telegraph*.

The Telegraph was die eerste koerant wat berig het oor 'n aantal noemenswaardige nuus, waaronder die 2009-LP-uitgaweskandaal, wat gelei het tot 'n aantal politieke bedankings en waarvoor dit as die Britse koerant van die jaar 2009 aangewys is, asook die geheime ondersoek van 2016 oor die Engelse sokkerbestuurder Sam Allardyce. 

Kritici, waaronder Peter Oborne, voormalige hoofkommentator van die koerant, beskuldig dit dat dit deur adverteerders, veral HSBC, onnodig beïnvloed is.  Die voormalige rubriekskrywer Graham Norton noem dit "giftig" en "'n mondstuk vir Boris Johnson" wat gepubliseer is met "geen feitekontrole nie".

Daar is op 26 Oktober 2019 berig dat die eienaars van die *Daily Telegraph* en *Sunday Telegraph* albei titels sou probeer verkoop na dalende wins en sirkulasie, nadat gerugte van 'n verkoping vir etlike jare ontken is.

## Verwysings 
## Eksterne skakels 
*  Amptelike webtuiste
Patriarg Joasaf I van Moskou

**Joasaf I** (Russies: Иоасаф I; ? – 28 November 1640) was van 1634 tot 1640 die vierde Russies-Ortodokse patriarg van Moskou en die hele Rusland.

Joasaf het sy geloftes as monnik in die Solowjetski-klooster geneem. In Januarie 1627 het hy aartsbiskop van Pskof en Welikije Loeki geword. Toe patriarg Filaret in 1634 sterf, is hy as sy opvolger aangestel.

Hy het gehelp om drukwerk in Moskou te laat herleef en het self verskeie boeke geskryf. Hy is in die Moskouse Kremlin begrawe.
Patriarg Josef van Moskou

**Josef** (Russies: Иосиф; ? - 15 April 1652) was die sesde Russies-Ortodokse patriarg van Moskou en die hele Rusland.

Daar is min bekend oor sy vroeë lewe. Voor sy verkiesing was hy verbonde aan die Simonof-klooster in Moskou. Nadat hy in Maart 1642 patriarg geword het, het hy ’n taamlik konserwatiewe beleid gevolg. 

## Eksterne skakels 
*  Русская Церковь при патриархе Иосифе, часть 1
*  Русская Церковь при патриархе Иосифе, часть 2
Patriarg Pitirim van Moskou

**Pitirim van Kroetitsi** (Russies: Питирим Крутицкий; ? - April 1673) was die agtste Russies-Ortodokse patriarg van Moskou en die hele Rusland.

Hy was van 1664 tot 1672 aartsbiskop van Weliki Nowgorod. Terwyl Nikon patriarg was, was Pitirim die aartsbiskop van Kroetitsi. Toe Nikon sy amp vrywillig verlaat, het Pitirim in sy plek waargeneem. Hy het soos ’n volwaardige patriarg opgetree sonder om Nikon te raadpleeg. 

Toe Nikon se saak voor ’n kerklike raad dien, was Pitirim een van sy grootste teenstanders en beskuldigers, dalk in die hoop dat hy die amp kan oorneem. Hy het egter nie geslaag nie, want die raad het Joasaf II bo hom gekies. Eers ná laasgenoemde se dood in 1672 het Pitirim patriarg geword tot met sy dood ’n jaar later.
Patriarg Joasaf II van Moskou

**Joasaf II** (Russies: Иоасаф II; ? – 1672) was van 1667 tot met sy dood vyf jaar later die sewende Russies-Ortodokse patriarg van Moskou en die hele Rusland.

Joasaf was van 1654 tot 1656 verbonde aan die Rozjdestwenski-klooster in Wladimir en daarna aan die Drie-eenheid-klooster van Sint Sergei buite Moskou. In 1666 was hy deel van die kerklike raad wat patriarg Nikon verhoor en afgedank het, hoewel hulle ook sy hervormings goedgekeur het wat tot die skeuring in die Russies-Ortodokse Kerk en die ontstaan van die Ougelowiges gelei het.

Joasaf is op 10 Februarie 1667 verkies tot patriarg. Hy is op 11 Februarie 1672 dood en is in die Moskouse Kremlin begrawe.

## Verwysings 
## Eksterne skakels 
* Biografie
Patriarg Joachim van Moskou

**Joachim** (Russies: Иоаким, Ioakim; 1620 – 17 Maart 1690) was die negende Russies-Ortodokse patriarg van Moskou en die hele Rusland. Hy was ’n teenstander van die skeuring in die Russies-Ortodokse Kerk en ’n stigter van die Slawies-Grieks-Latynse Akademie.

Hy is gebore as **Iwan Petrowitsj Sawelof** (Иван Петрович Савелов) en was van adellike afkoms. Nadat sy gesin in 1654 in ’n epidemie dood is, het hy ’n monnik geword. 

In 1664 het Joachim die ab van die Tsjoedof-klooster in die Moskouse Kremlin geword en in 1672 aartsbiskop van Weliki Nowgorod. Hy is op 26 Julie 1674 tot patriarg verkies ná die dood van patriarg Pitirim. Hoewel Joachim deelgeneem het aan die afsetting van patriarg Nikon, het hy Nikon se beleidsrigtings jeens die Ougelowiges voortgesit.

## Verwysings 
## Eksterne skakels 
* Die Testament van patriarg Joachim
*  Патриарх Московский и всея Руси Иоаким (Савелов)

}
Patriarg Hermogenes van Moskou

[duimnael|links|upright|Hermogenes op die Millennium-monument in [Weliki Nowgorod.]]
**Hermogenes** (Russies: Гермоген, *Germogen*; voor 1530 – 17 Februarie 1612) was van 1606 af die Russies-Ortodokse patriarg van Moskou en die hele Rusland. Hy het die volksopstand geïnspireer wat ’n einde aan die Tyd van Beroeringe gebring het. Hy is in 1913 tot heilige van die Russies-Ortodokse Kerk verklaar.

## Lewe 
Op die Heilige Sinode van 1589, waar die Moskouse patriargaat gestig is, is Hermogenes aangestel as biskop van die nuut verowerde stad Kazan. In die volgende twee eeue het hy aansien verwerf vir die getal Moslemse Tartare wat hy tot die Oos-Ortodokse geloof bekeer het.

In 1606 het Vals Dmitri I Hermogenes gelas om aan die nuwe senaat in Moskou deel te neem. Daar het Hermogenes gehoor dat die tsaar met ’n Katolieke vrou wou trou en dit teengestaan. Hy is uit die hoofstad verban, maar ’n paar maande later het hy triomfantelik teruggekeer nadat Vals Dmitri en die vorige patriarg, Ignatius, hul mag verloor het.

Die nuwe tsaar, Wasili IV, het Hermogenes gehelp om die nuwe patriarg te word. Nadat Wasili van die troon gesit is en die Pole die Moskouse Kremlin oorgeneem het, was Hermogenes teen hul plan om Wladyslaw IV van Pole op die Russiese troon te plaas tensy hy hom tot die Ortodokse Kerk bekeer. Hy het geweier om enige petisies te teken en so gekeer dat Wladyslaw gekroon word.

## In onguns 
In Desember 1610 het Hermogenes verskeie Russiese dorpe gevra om hulle teen die Pole te verset. Hy is daarna gevange geneem en in die Tsjoedof-klooster aangehou. Toe hy hoor van die nuwe leër van vrywillgers onder Koezma Minin en prins Dmitri Pozjarski, het hy albei geseën. Hy is daarna geslaan en van honger laat omkom.

Sy oorskot is per toeval in 1913 gevind toe herstelwerk aan die Tsjoedof-klooster gedoen is. Hy is toe heilig verklaar. Sy feesdae is 17 Februarie (sy sterfdag) en 12 Mei (die dag van sy heiligverklaring).

## Verwysings
Rika Sennett

**Rika Sennett** is 'n Suid-Afrikaanse aktrise. Sy het in die 70’s bekendheid verwerf as die Rissiepit in die rolprent Snip en Rissiepit. In 1975 word sy die eerste vroulike aanbieder op plaaslike televisie. Sedertdien het sy al in verskeie verhoogproduksies, televisiereekse en films verskyn. 

## Filmografie 
* Roepman as Ada Rademan, 2011
* The Mating Game (TV-reeks) as Hettie van Graan , 2010
* Mrs Mandela (TV-fliek) as Helen Joseph, 2010
* Bentley (TV-reeks) as Liz, 2006
* Hillside (TV-reeks) as Matron Lydia de Wet, 2006
* Stander (TV-aankondiger), 2003
* The Long Run as Greta , 2001
* Rienie, 1980
* Netnou hoor die kinders, 1977
* Die Square, 1975
* Olie Kolonie, 1975
* Snip en Rissiepit, 1973 

* Agter Elke Man (TV-reeks)

## Verwysings
Teisesville

**Teisesville** is 'n nedersetting in die westelike Vrystaat, Suid-Afrika en is een van die dorp Luckhoff se "townships". Tydens die apartheidera was Teisesville waar Luckhoff se Kleurlinge gewoon het. Swartmense het in Relebohile gewoon. Volgens die 2001-sensus het Teisesville 'n bevolking van 1&nbsp;743 gehad, van wie 1&nbsp;368 (78,5%) Kleurlinge was.

## Sien ook 
* Lys van dorpe in Suid-Afrika

## Verwysings
Arm

**Arm** kan na een van die volgende verwys:

* Armoede, nie oor voldoende middele beskik nie.
* Deerniswekkend, soos in "Ag, die arme man", sien medelye.
* Arm (menslike ledemaat), 'n liggaamsdeel.
* Arm (masjien), 'n onderdeel van 'n masjien.
* Arm (natuurkunde), die afstand tussen die aangrypingspunt van 'n krag en die draaipunt van die voorwerp waarop die krag uitgeoefen word, sien ook:
** Koppel (natuurkunde)
** Hefboom
* ARM-instruksiestel, 'n instruksiestel vir mikroverwerkers.
* ARM - African Rainbow Minerals, 'n mynbougroep. (Sien Patrice Motsepe)
* Allisyn Ashley Arm (1996), 'n Amerikaanse aktrise.
* Armenië, met ARM as landkode volgens ISO 3166-1.
* Slingerarm, 'n middeleeuse wapen, sien trebuchet.

## Eksterne skakels 
*
Wittenberg

**Wittenberg**, sedert 1938 amptelik **Lutherstadt Wittenberg**, is die administratiewe setel van die gelyknamige distrik in die oostelike deel van die Duitse deelstaat Sakse-Anhalt. Wittenberg is aan die Elberivier geleë tussen Dessau-Roßlau in die weste, die Fläming in die noorde, die Dübener Heide in die suide en die Elbe-Elster-streek in die ooste, rofweg 100 kilometer suid-wes van Berlyn en sowat 70 kilometer noord-oos van Leipzig.

Wittenberg het in die 16de eeu danksy sy politieke en kultuurhistoriese invloed en sy kunslewe 'n belangrike rol in die geskiedenis van Duitsland gespeel. 'n Aantal beduidende geboue, wat met die Protestantse Hervorming in die 16de eeu en die kerkhervormers Martin Luther en Philipp Melanchthon asook die kunstenaar Lucas Cranach vereenselwig word, is in die ou stad van Wittenberg geleë en lok besoekers van dwarsoor die wêreld. Die Lutherhuis, die Melanchthonhuis, die stads- en slotkerk maak as Luthermonumente sedert 1996 deel uit van die Unesco-wêrelderfenis. 

Wittenberg was die hoofstad van die historiese Kurkreis-streek en die administratiewe setel van die hertoë en keurvorste van Sakse-Wittenberg. Met die nywerheidsomwenteling het Wittenberg tot 'n sentrum van die chemiese bedryf en 'n spoorwegknooppunt langs die treinroetes tussen Berlyn en Leipzig en tussen Maagdeburg en Dresden ontwikkel. 

## Eksterne skakels 
*   Amptelike UNESCO bladsy
Stefan Jaworski

**Stefan Jaworski** (Russies: Стефа́н Яво́рский; 1658–1722) was ’n kerklike en staatsman in die Russiese Keiserryk en die eerste president van die Heiligste Regerende Sinode.

Hy is in Jaworif naby Lwif (voorheen Lwof) in die Oekraïne gebore en was, nadat hy ’n monnik geword het, ’n prediker en professor aan die Kiëfse Aakademie. Hy het die aandag getrek van Pieter die Grote en is in 1700 die aartsbiskop van Rjazan gemaak.

In 1700, met die dood van Adriaan, die laaste patriarg van Moskou voor die Russiese Rewolusie van 1917, is Jaworski aangestel as locum tenens (tussentydse plaasvervanger). Ondanks gereelde botsings met Pieter het Jaworski in 1721 die eerste president van die Heiligste Regerende Sinode geword waarmee Pieter die patriargaat vervang het.
Salto (gimnastiek)

duimnael|'n Animasie van 'n salto.

'n **Salto** is 'n sprong wat deur 'n volledige 360° koprol in die lug gevolg word. Dit kan vorentoe of agtertoe plaasvind en kan ook skroefbewegings insluit.

500px|links|duimnael|'n Salto word op 'n wipmat uitgevoer.
HMS Belfast

duimnael|regs|300px|Die HMS *Belfast*.

Die '*HMS *Belfast''''' is 'n ligte kruiser wat op 17 Maart 1938 te water gelaat is deur die Britse Vloot. 

## Geskiedenis 
Die skip is in Belfast, Noord-Ierland deur *Harland and Wolff* gebou. Die kiel is gelê op 10 Desember 1936 en hy is in diens gestel op 5 Augustus 1939. 'n Paar maande nadat dit in diens geneem is, het die skip 'n seemyn getref in die *Firth of Forth*, Skotland. Dit is ernstig beskadig deur die magnetiese myn en herstelwerk het tot November 1942 geduur voor dit weer aan operasies kon deelneem. Hy is ook toegerus met die nuutste radartegnologie. Daarna het hy gehelp om die konvooie na Rusland te beskerm en het 'n sleutelrol gespeel in die Slag van Noord-Kaap waar die *Scharnhorst* gekelder is. Die *Belfast* het ook deelgeneem aan die D-dag landings in Junie 1944 te Normandië. Hy het ook deelgeneem aan die Koreaanse Oorlog. 

Tussen 1956 en 1959 het die skip modernisering ondergaan en was hierna die vlagskip in die Verre Ooste. In 1963 is hy uit diens onttrek en in reserwe geplaas.

## Museum 
Sedert 1967 het die Britse *Imperial War Museum* met pogings begin om die skip te red nadat daar beoog is om hom op te breek vir skrootmetaal. Vroeg in 1971 is die *HMS Belfast Trust* gevorm en in September van daardie jaar is hy na sy ankerplek in die Teemsrivier gesleep as 'n drywende museum onder beheer van die *Imperial War Museum*.

## Spesifikasies 
Hy het 10&nbsp;553 ton water verplaas en was toegerus met:
* Twaalf 6-duim (15.24 cm) kanonne
* Twaalf 4-duim (10.16 cm) kanonne
* Sestien lugafweer kanonne
* Agt lugafweer masjiengewere
* Twee 21-duim (53.34 cm) torpedobuise

Hy is aangedryf deur twee Parsons-turbines (80&nbsp;000 dryfasperdekrag) wat hom teen 32 knope kon voortstu. Sy bemanning was 750 man groot. Hy is 187 meter (613 voet, 6 duim) lank, 20 meter (66 voet) breed en het 'n diepgang van 5,22 meter (17 voet, 3 duim).

## Bron 
* HMS Belfast Guide. Imperial War Museum. 1984.
Alf Richards

**Alf Richards** (14 Desember 1867 – 9 Januarie 1904) was 'n Springbokrubyspeler en Suid-Afrika se derde Springbokkaptein.

## Bron 
* 30 Super Springboks. Paul Dobson. 1995. 

## Eksterne skakels 
*
Prignitz (distrik)

**Prignitz** (amptelik: *Landkreis Prignitz*) is 'n administratiewe distrik in die uiterste noorde van die Duitse deelstaat Brandenburg wat na die gelyknamige historiese landskap vernoem is.
duimnael|links|'n Trop beeste naby HInzdorf in die biosfeerreservaat Rivierlandskap Elbe (*Flusslandschaft Elbe*)
duimnael|links|Herfskleure in die Rambower Moor, 'n heide- en moeraslandskap
[duimnael|links|[Baksteengotiek|Baksteengotiese Evangelies-Lutherse parogiekerk St. Nikloaus in Bad Wisnack. Tot in die tydperk van die Protestantse Hervorming was dit 'n belangrike bedevaartskerk vir pelgrims wat as "Wonderbloedkerk" bekend gestaan het]]
Barry Heatlie

**Barry “Fairy” Heatlie** (*25 April 1872 – †19 Augustus 1951) was ’n Springbokrubyspeler en Suid-Afrika se vyfde Springbokkaptein. Hy het ook vir Argentinië se nasionale rugbyspan uitgedraf.

In 2009 is hy in die Wêreldrugby Heldesaal vereer vir sy bydrae tot die vroeë ontwikkeling van rugby in Suid-Afrika. Die Springbokke se beroemde groen trui word onder andere aan hom toegeskryf. Gedurende sy tyd in Argentinië het Heatlie as kaptein vir sy klubspan Gimnasia Y Esgrima teen die Gaselle gespeel in ’n wedstryd wat die Gaselle met 11-5 gewen het.

## Sien ook 
* Springbokkapteins

## Bronne 
* 30 Super Springboks. Paul Dobson. 1995. 

## Eksterne skakels 
*
Billy Millar

**Billy Millar** (6 November 1883 – 18 Maart 1949) was 'n Springbokrubyspeler en Suid-Afrika se elfde Springbokkaptein.

## Bron 
* 30 Super Springboks. Paul Dobson. 1995. 

## Eksterne skakels 
*
Bennie Osler

**Bennie Osler** (23 November 1901 - 28 April 1962) was 'n Springbokrubyspeler en Suid-Afrika se sewentiende Springbokkaptein.

## Bron 
* 30 Super Springboks. Paul Dobson. 1995. 

## Eksterne skakels 
*
Japie Krige

**Japie Krige** (*5 Julie 1879 – †14 Januarie 1961) was ’n Springbokrubyspeler en die vader van Uys Krige, ’n Suid-Afrikaanse skrywer, digter, dramaturg, vertaler, rugbyspeler en oorlogskorrespondent. Japie se eggenote was Sannie Uys.

## Bron 
* 30 Super Springboks. Paul Dobson. 1995. 

## Eksterne skakels 
* 

duimnael|senter|Die Springbokke van 1906.
Koning Willem II-stadion

Die **Koning Willem II-stadion** is aan die Goirleseweg in Tilburg, Nederland geleë. Dit is die tuisveld van die sokkerklub Willem II. Die stadion kan 14&nbsp;750 toeskouers hanteer. Op 30 Januarie 2009 is 'Koning' by die naam van die stadion gevoeg, as verwysing na Koning Willem II van Nederland.

Die stadion het 'n A-B-C-D-E-F-G-H vak en 'n ere tribune noord en suid.
Benjamin Ashworth Ramsbottom

**Benjamin Ashworth (Ben) Ramsbottom** (Haslingden, 18 April 1929) is 'n predikant en voorman van die Strict Baptists in Engeland, sedert 1967 in die gemeente van Luton in Londen.

## Verskeie boeke van Ramsbottom 
* Bible Doctrines Simply Explained. 
* Christmas Evans, The Bunyan of Wales. 
* Bible Doctrines Explained for Children. 
* Divine Guidance: How May I Know God's Will? 
* Parables of Jesus. 
* More Parables of Jesus. 
* Miracles of Jesus. 
* More Miracles of Jesus. 
* Six Remarkable Ministers. 
* How we got our English Bible. 
* Kings Daughters. 
* Samuel Medley: Preacher, pastor, poet (1738-1799).
* Through cloud and sunshine: Four generations of faithful witness.
* People Jesus. .
* Drug Taking: A warning. .
* William Gadsby. 
* Stranger Than Fiction: The Life of William Kiffin, (1616-1701).
* A Cloud of witnesses : the record of a number of godly men and women.
* The Birth of Jesus. 
* The Crucifiction of Jesus. 
* The Resurrection of Jesus. 
* The history of the Gospel Standard Magazine (1835-1985)
Pelagius

duimnael|regs|300px

**Pelagius** was 'n Britse (Ierse) monnik wat om en by die jaar 400 in Rome aankom. Hy leer die volgende:
* Daar is **geen erfsonde** nie.
* Adam was slegs 'n **slegte voorbeeld** vir die mens.
* Die mens het 'n **vrye wil** en kan **self** vir sy saligheid **kies**.
* Daar is **geen uitverkiesing** nie, slegs 'n voorkennis by God.
* Die dood is nie 'n gevolg van die sonde nie.

Augustinus het Pelagius direk teengestaan.
Augustinus van Hippo

Sint **Augustinus van Hippo** (354-430) was 'n Christelike leier, filosoof en skrywer uit Noord-Afrika. Sy outobiografiese boek, *Die belydenisse van st. Augustinus*, en 'n latere werk, *Die stad van God*, het 'n belangrike invloed op die verdieping van die Christelike geloof gehad.

Sy standpunte:
* Die mensdom is aan Adam verbind – dus erfsonde.
* God se genade is soewerein – dus uitverkiesing.
* Die mens is in homself verlore en dood – tensy God hom red.
* Saligheid alleen deur Jesus Christus.

Hy het Pelagius direk teengestaan.

Voor sy bekering tot die Christendom was Augustinus van Hippo 'n aanhanger van Manigeïsme.

## Verwysings 
## Eksterne skakels 
*
Waterkoedoe

duimnael|links|'n Waterkoedoe.

Die **waterkoedoe** (*Tragelaphus spekei*) (Engels: *Sitatunga*) is 'n wildsbok wat in Suider-Afrika voorkom; in die noorde van Botswana, die Caprivistrook en die suide van Angola. Die bul weeg tot 114&nbsp;kg en die koei tot 55&nbsp;kg. Dit is 'n baie sku bok van middelslaggrootte. Dit het langerige hare en 'n wit chevronmerk tussen die oë. Die bulle is donkergrysbruin en die koeie geelbruin tot kastaiingkleurig. Daar is wit kolle op die sye en boude. Die koeie het nie horings nie. Hulle kom veral voor in oorstroomde gebiede soos die Okavangodelta. Hulle kan goed swem en hul natuurlike vyande is leeus en krokodille.

## Sien ook 
*Lys van Suider-Afrikaanse soogdiere
*Lys van Suider-Afrikaanse soogdiere volgens wetenskaplike name
*Suider-Afrikaanse soogdiere en hul ordes

## Bron 
* Die Soogdiergids van Suider-Afrika. Burger Cillié. 2009. 

## Verwysings 
## Eksterne skakels 
*
Katharina von Bora

**Katharina von Bora** (* 29 Januarie 1499 op die landgoed Lippendorf suid van Leipzig, Duitsland; † 20 Desember 1552 in Torgau), genoem **Die Lutherin**, was die eggenote van die Duitse kerkhervormer Martin Luther (1483–1546) en een van sy belangrikste raadgewers.

Katharina von Bora is in 'n verarmde adellike familie gebore en het op die ouderdom van tien tot die klooster Nimbschen toegetree. Onder die invloed van die Protestantse Hervorming het sy saam met ander nonne na Wittenberg gevlug. In 1525 het sy met Martin Luther in die huwelik getree. Vir die egpaar is ses kinders gebore van wie vier tot volwassenheid bly lewe het.

Tydens haar vlug voor die pes is Katharina von Bora, na wie dikwels as die "bekendste predikantsvrou ter wêreld" verwys word, in 1552 in Torgau oorlede.

## Eksterne skakels
Rooilechwe

Die **rooilechwe** (*Kobus leche*) is 'n wildsbok wat in die noorde van Botswana en die Caprivistrook voorkom. Die bok staan ook bekend as 'n **basterwaterbok** of **lechwe**.

## Bou en kleur 
Lechwes is middelslagbokke met 'n kenmerkende bou omdat die skouers laer as die kruis is. Die lyf loop dus skuins af na voor. Die bok is helder rooibruin en word al hoe ligter na onder terwyl die pens, keel en binnekante van die bene wit is. Teen die voorbene is kenmerkende donker strepe. Die hoewe is aangepas vir die nat omgewing; hulle is lank en gesprei.

## Geslagsverskille 
Die bulle weeg tot 130&nbsp;kg en die horinglengte is gemiddeld 70&nbsp;cm, met 'n rekord van 88,9&nbsp;cm. Die koeie weeg tot 97&nbsp;kg en het nie horings nie. Die koeie se dratyd is 7 tot 8 maande met een lammetjie wat jaarliks gebore word.

## Ander feite 
Die boksoort is kuddediere met troppe wat tussen 15 tot 30 diere groot is. Die bulle is territoritaal tydens paartyd. Die bokke kan nie vinnig beweeg op droë grond nie en as gevaar dreig vlug hulle eerder die water in. Hulle natuurlike vyande is die jagluiperd en leeu.

## Fotogalery 

Lêer:Flying-Lechwe-Okavango.jpg|'n Koei in die Okavangodelta, Botswana.
Lêer:Kobus leche 5179.jpg|'n Bul in die Moremi-wildreservaat, Botswana.
Lêer:Red lechwe (Kobus leche leche) juvenile.jpg|'n Kalfie in die Okavangodelta, Botswana.
Lêer:Red lechwe (Kobus leche leche) males fighting, composite.jpg|Twee vegtende bulle in die Okavangodelta, Botswana.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings 
## Bron 
* Die Soogdiergids van Suider-Afrika. Burger Cillié. 2009. 

## Eksterne skakels
Poekoe

Die **poekoe** (*Kobus vardonii*) is 'n wildsbok wat in die noorde van Botswana voorkom. Dit is 'n middelslagbok met 'n horisontale rug. In Engels staan dit bekend as *Puku*.

## Kleur 
Die bok is feitlik oor sy hele lyf goudbruin en die pens is wit. Die voorkop is donkerder as die lyf. Dele bokant die oë en om die mond is wit. Agter die ore is 'n breë donkerbruin rand. Die horings lyk amper soos dié van 'n rooilechwe, maar is korter en meer regop.

## Geslagsverskille 
Die ramme weeg tot 91&nbsp;kg en die horings word gemiddeld 45&nbsp;cm lank; die rekord is 56,2&nbsp;cm. Die ooie weeg tot 80&nbsp;kg en het nie horings nie. Een lammetjie word jaarliks gebore na 'n dratyd van 8 maande; die spitstyd is tussen Mei en September.

## Ander feite 
Die bok is 'n kuddedier met troppe van 6 tot 28 diere. Die troppe bestaan uit ooie en jong diere. Die ramme is territoriaal en loop alleen. Hulle maak in die paartyd 'n paar ooie bymekaar. Die bokke kom voor in grasvlaktes tussen die vloedvlaktes en omliggende boomveld. Hulle vreet hoofsaaklik gras en hulle natuurlike vyande is die jagluiperd, luiperd, leeu en wildehond.

## Sien ook 
*Lys van Suider-Afrikaanse soogdiere
*Lys van Suider-Afrikaanse soogdiere volgens wetenskaplike name
*Suider-Afrikaanse soogdiere en hul ordes

## Bron 
* Die Soogdiergids van Suider-Afrika. Burger Cillié. 2009. .

## Verwysings 
## Eksterne skakels 
*
Uitkoms

**Uitkoms** is 'n nedersetting in die Vrystaat, Suid-Afrika en is een van die dorp Rouxville se "townships". Tydens die apartheidera was Uitkoms waar Rouxville se kleurlinge gewoon het. Volgens die 2011-sensus het Uitkoms 'n bevolking van 576 gehad, waarvan net 167 (29%) kleurlinge was.

## Sien ook 
* Lys van dorpe in Suid-Afrika

## Verwysings
Matlakeng

**Matlakeng** is 'n nedersetting in die Suid-Vrystaat, Suid-Afrika. Matlakeng is 'n deel van die dorp Zastron wat 99.4% deur swartmense bewoon word. Volgens die 2011-sensus het Matlakeng 'n bevolking van 13&nbsp;714 gehad.

## Verwysings
Damara-dik-dik

Die **damara-dik-dik** (*Madoqua kirkii*) is 'n klein wildsbok wat hoofsaaklik in Sentraal- en Noordwes-Namibië voorkom. Dit staan ook bekend as 'n **dik-dik** of **bloubokkie**.

## Kleur 
[duimnael|links|Ooie in die [Nasionale Etoshawildtuin, Namibië.]]
duimnael|links|Damara-dik-dik in die Nasionale Etoshawildtuin, Namibië.
Die rug en boude is gewoonlik 'n fyn gespikkelde grysbruin terwyl die nek, blaaie en sye bruiner is. Die bors en pens is vuilwit en die gedeelte om die oë wit. Die horinkies is kort en regop. Op die voorkop, tussen die horinkies, is 'n kuif. Die bokkie het 'n eienaardige lang neus; die bolip steek oor die onderlip.

## Ram 
Die ramme weeg gewoonlik 5,5&nbsp;kg en het horings van 8&nbsp;cm lank. Die rekord is 10,48&nbsp;cm.

## Ooi 
Die ooie het nie horings nie en weeg sowat 4,3&nbsp;kg. Een lammetjie word tussen Desember en April na 'n dratyd van 6 maande gebore.

## Ander feite 
Hulle natuurlike vyande is luiperds, leeus en rooikatte. Hulle kom voor in tipiese ruie bosveldgebiede met baie struike en min gras. Hulle is onafhanklik van water en kry hul vog uit plante. Die bokkies loop gewoonlik alleen.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bron 
* Die Soogdiergids van Suider-Afrika. Burger Cillié. 2009. 

## Verwysings 
## Eksterne skakels
Harlow

**Harlow** is dorp in suidoostelike Engeland, in die graafskap Essex met sowat 79 duisend inwoners en 'n oppervlakte van 30,5&nbsp;km².

Volgens die 2001-sensus is 14,7% van die bevolking ouer as 65 jaar. Die werkloosheid het op 3,4% gestaan.

## Susterstede 
* Havířov (Tsjeggië)
Rheinsberg

**Rheinsberg** is 'n stad in die administratiewe distrik Ostprignitz-Ruppin van die Duitse deelstaat Brandenburg. Die stad, wat aan die Rhinrivier geleë is, is volgens sy oppervlakte een van die grootstes in Duitsland.

Rheinsberg het danksy twee literêre werke bekendheid verwerf: Kurt Tucholsky se *Rheinsberg: Ein Bilderbuch für Verliebte* en die verwysing in Theodor Fontane se *Wanderungen durch die Mark Brandenburg*.

Rheinsberg, wat oorspronklik as *Rynburg* bekend gestaan het, was in die vroeë 13de eeu 'n waterkasteel naby die grens tussen die destydse streek Land Ruppin en Mecklenburg. Die oudste historiese dokument aangaande Rheinsberg verwys na die plaaslike Sint Laurentius-parogiekerk. Hierdie kerk is net soos die res van die stad vanaf 1740 volgens planne van die bekende Brandenburgse argitek Georg Wenzeslaus von Knobelsdorff (1699-1753) herbou.

Die kasteel van Rheinsberg met sy tuin word as dié argitek se vroegste meesterwerk beskou. Hier het die latere Pruisiese koning Frederik die Grote as kroonprins in aanraking met die filosofiese strominge van die Verligting gekom, sy briefwisseling met die Franse wysgeer Voltaire begin en saam met geestesverwantes konserte gegee. Die kasteel se spieëlsaal word steeds vir konserte gebruik.

## Geografie 
duimnael|links|Een van die mere in Rheinsberg se omgewing
Rheinsberg is in die Rheinsbergse Meregebied te midde van talle groot en klein mere en in 'n afwisselende heuwelagtige boslandskap geleë. Dit word in die suide deur die Ruppiner Schweiz begrens, 'n boslandskap wat deel uitmaak van die Natuurpark Stechlin-Ruppiner Land. In die weste strek dit tot by die Kyritz-Ruppiner Heide wat vroeër deur Sowjet-magte as militêre oefenterrein gebruik is. 

In klimatiese opsig verskil die gebied vanweë sy reliëf en die talle mere duidelik van sy omgewing. Groot hoeveelhede koue lug beweeg na die laer geleë dele sodat hier laer temperature aangeteken word. Dikwels daal die kwik nog laat in die lente en vroeg in die najaar benede vriespunt. Die gemiddelde jaarlikse reënval is met 563 mm relatief hoog. Die klimaat van Rheinsberg word dan ook deur hoë lugvogtigheid en relatief lae gemiddelde somertemperatue gekenmerk.

## Eksterne skakels
Alliterasie

**Alliterasie**,  ook **letter rym** of **staf rym** genoem, verwys na die beginklanke van twee of meer beklemtoonde lettergroepe in 'n uitdrukking of vers wat dieselfde klink. Alliterasie word dikwels deur digters gebruik om woorde te laat rym.

Alliterasie word soms verkeerdelik *beginrym* genoem, 'n term wat nie 'n vaste omskrywing in die literatuurwetenskap het nie, maar eerder na voorrym of na die stylfiguur anafoor verwys.

## Voorbeelde 
Voorbeelde van allitererende woorde:

* bedien - gedoen
* dier - dame
* droom - dorp
* heerlik, helder Heineken
* vriendelike - vriend

Uitdrukking wat van alliterasie gebruik maak:
* in rep en roer
* lief en leed
* man of muis
* met huid en haar
* nog kind nog kraai
* nog vis nog vlees
* verras vriend en vyand